*Projekts*

**Ministru kabineta noteikumu “Darbības programmas “Izaugsme un nodarbinātība” 5.4.3. specifiskā atbalsta mērķa “Pasākumi biotopu un sugu aizsardzības labvēlīga statusa atjaunošanai” īstenošanas noteikumi” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Darbības programmas “Izaugsme un nodarbinātība” 5.4.3 specifiskā atbalsta mērķa “Pasākumi biotopu un sugu aizsardzības labvēlīga statusa atjaunošanai” īstenošanas noteikumi” (turpmāk – MK noteikumu projekts) ir izstrādāts, lai nodrošinātu Eiropas Savienības (turpmāk –ES) nozīmes biotopu un sugu dzīvotņu labvēlīga aizsardzības statusa atjaunošanu īpaši aizsargājamās dabas teritorijās un mikroliegumos. Atbalsta rezultātā tiks veikti atjaunošanas darbi dzīvotnēm 13 800 ha. MK noteikumu projekts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts ir izstrādāts atbilstoši:  1) ES struktūrfondu un Kohēzijas fonda (turpmāk – KF) 2014.-2020.gada plānošanas perioda vadības likuma 20.panta 6. un 13.punktam;  2) Partnerības līgumam ES investīciju fondu 2014.-2020.gada plānošanas periodam;  3) ES struktūrfondu un KF 2014.-2020.gada plānošanas perioda darbības programmai „Izaugsme un nodarbinātība” (turpmāk – DP),  lai nodrošinātu ES fondu 2014.-2020.gada plānošanas perioda projektu ieviešanu dabas aizsardzības jomā, aizsargājot un atjaunojot bioloģisko daudzveidību, augsni un veicinot ekosistēmu pakalpojumus kā tiešus un netiešus labumus visai sabiedrībai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas  Eiropas Padomes 1992.gada 21.maija direktīva 92/43/EEK *par dabisko dzīvotņu, savvaļas faunas un floras aizsardzību* (turpmāk – direktīva 92/43/EEK) paredz sugām un biotopiem nodrošināt labvēlīgu aizsardzības stāvokli, un Latvija ir apņēmusies veikt darbības, lai nodrošinātu šādu aizsardzības statusu vismaz 60 procentiem no ES nozīmes biotopiem un sugām saskaņā ar Vides politikas pamatnostādnēm (turpmāk – VPP) 2014-2020.gadam un DP.  Viena no vides problēmām Latvijā ir bioloģiskās daudzveidības samazināšanās, un tādēļ viens no VPP darbības virzieniem ir saglabāt un atjaunot ekosistēmu un to dabiskās struktūras, kā arī vietējo savvaļas sugu daudzveidību, veicot dabas aizsardzības plānu, sugu un biotopu aizsardzības plānu ieviešana un veicot aizsargājamo biotopu atjaunošana atbilstoši *Natura 2000* apsaimniekošanas programmā noteiktajām prioritātēm.  Saskaņā ar Latvijas sagatavoto un 2019. gada vidū Eiropas Komisijā iesniegto pārskatu par ziņojumu par direktīvas 92/43/EEK ieviešanu 2013.-2018. gadā, 83 procentiem Latvijas biotopu aizsardzības stāvoklis vērtējams kā nelabvēlīgs un slikts vai nelabvēlīgs un nepietiekošs. Visvairāk apdraudēti ir mežu, zālāju, kāpu un krūmāju biotopi, bet labvēlīgs aizsardzības statuss vairākiem biotopiem ir iežu un atsegumu grupā. 41 procentam sugu aizsardzības stāvoklis 2019. gadā vērtēts kā labvēlīgs; 36 procentiem - nelabvēlīgs vai nepietiekošs un 14 procentiem vērtējams kā nelabvēlīgs vai slikts. 9 procentiem sugu vērtējums ir nezināms. No ziņojuma secināms, ka arī pēdējo sešu gadu laikā būtiski uzlabojumi nav panākti, un attiecībā uz daudziem ES nozīmes biotopu veidiem nepieciešams īstenot atjaunošanas darbības un apsaimniekošanas pasākumus, kas uzlabotu to kvalitāti.  Pēc projekta “Priekšnosacījumu izveide labākai bioloģiskās daudzveidības saglabāšanai un ekosistēmu aizsardzībai Latvijā” (Nr. 5.4.2.1/16/I/001) jeb “Dabas skaitīšana” pirmajiem rezultātiem, kritiski apdraudēti ir lielākā daļa zālāju biotopu veidu. Tāpat projektā ir secināts, ka kritiski apdraudēti ir virsāji, kas bez mērķtiecīgas rīcības jau tuvākās desmitgades laikā vērā ņemamās platībās var saglabāties tikai aizsargājamo ainavu apvidū “Ādaži”, izzūdot pārējā Latvijas teritorijā. Turpina sarukt un dažādu iemeslu dēļ degradēties arī kaļķainu zāļu purvu, pelēko kāpu un atklātu mitru starpkāpu ieplaku biotopu platības. Neveicot vai atliekot biotopu atjaunošanu un apsaimniekošanu, ir risks neatgriezeniski zaudēt daudzas bioloģiskās daudzveidības saglabāšanai nozīmīgas dabisko un daļēji dabisko biotopu platības, turklāt, pastāvīgi palielinoties fragmentācijas ietekmei uz sugu populācijām, pieaug arī daudzu sugu lokālas izmiršanas risks.  Šāds vērtējums var nozīmēt to, ka īpaši aizsargājamo dabas teritoriju dabas aizsardzības plānos paredzētie atjaunošanas un apsaimniekošanas pasākumi nenotiek vai tiek īstenoti daļēji. Šie pasākumi bieži netiek ieviesti vai arī to ieviešana netiek veikta pietiekami koordinēti, nosakot prioritātes sugu, biotopu, teritoriju vai reģionālā griezumā. Zemes īpašniekiem normatīvajos aktos nav noteikta obligāta prasība veikt biotopu un sugu dzīvotņu apsaimniekošanu, kā arī nepastāv mehānismi, kas ļautu zemes īpašnieku saukt pie atbildības, ja nepieciešamā apsaimniekošana netiek veikta. Būtisks apsekts sliktajam dzīvotņu un sugu stāvoklim valstī ir nepietiekams finansējums sugu un biotopu labvēlīga aizsardzības statusa nodrošināšanai, nepieciešamo pasākumu ieviešanai, kas izraisa sugu un biotopu labvēlīga aizsardzības stāvokļa pasliktināšanos.  2019. gada vidū Ekonomiskās sadarbības un attīstības organizācija (OECD) publiskojusi Vides raksturlielumu pārskatu par Latviju. Pārskatā īpaša uzmanība pievērsta arī sliktajam biotopu un sugu stāvoklim Latvijā, izaicinājumiem bioloģiskās daudzveidības saglabāšanā un uzsverot ekonomisko instrumentu paplašinatu izmantošanu bioloģiskās daudzveidības pārvaldībā.  Šobrīd pasākumi, lai uzlabotu sugu un biotopu aizsardzības stāvokli, tiek finansēti no dažādiem projektiem, galvenokārt *LIFE* programmas projektiem, kā arī Lauku attīstības programmā iekļauti pasākumi bioloģiskās daudzveidības saglabāšanai. Tomēr ar šiem pasākumiem vien nav iespējams uzlabot situāciju valstī kopumā. Atliekot ES nozīmes biotopu atjaunošanu, izmaksas ar laiku pieaugs gan inflācijas dēļ, gan, biotopiem un sugu dzīvotnēm turpinot degradēties vai izzūdot, to atjaunošana daudzos gadījumos kļūst arvien sarežģītāka, darbietilpīgāka un dārgāka.  Tādēļ DP ir iekļauts 5.4.3. specifiskā atbalsta mērķis “Pasākumi biotopu un sugu aizsardzības labvēlīga statusa atjaunošanai” (turpmāk - 5.4.3. SAM), kas paredz ES nozīmes biotopu un sugu dzīvotņu labvēlīga aizsardzības stāvokļa un piemērotu apstākļu veicināšanu ilgtspējīgai biotopu un sugu dzīvotņu pastāvēšanai īpaši aizsargājamās dabas teritorijās un mikroliegumos, t.sk. *Natura 2000* tīkla teritorijās, un tām pieguļošajās teritorijās, kur to aizsardzības stāvoklis ir novērtēts kā nelabvēlīgs vai tas pasliktinās. Ar terminu “atjaunošana” 5.4.3. SAM ietvaros saprotams “*noteiktu, cilvēka darbības vai nepietiekošās iedarbības ietekmētu biotopu un sugu dzīvotņu struktūru vai funkciju uzlabošana*”. 5.4.3. SAM ietvaros veikto pasākumu ietekme tiek paredzēta 13 800 ha kopplatībā.  Īstenojamās darbības  5.4.3. SAM ietvaros paredzēts veikt plaša spektra atjaunošanas darbību kopumu sugu un biotopu aizsardzības stāvokļa uzlabošanai atkarībā no dzīvotnes veida un izstrādātās atjaunošanas tehniskās specifikācijas katrai darbību veikšanas vietai, kas var ietvert hidroloģiskā režīma atjaunošanu, ūdens līmeņa stabilizēšanu, grāvju un grunts tīrīšanu, dambju izveidi, u.c. hidrotehniskus pasākumus un koku un krūmu izplatības ierobežošanu, frēzēšanu, pļaušanu, sugu sastāva veidošanu u.c. biotehniskus pasākumus, kā arī būvju, labiekārtojuma elementu un mazo arhitektūras formu ar dabā balstītiem risinājumiem, piemēram, kukaiņu mājas, dažādu sugu ceļi, žogi, akmeņu krāvumi u.c., kas ir nepieciešami vides funkcionalitātes uzlabošanai sugu un biotopu dzīvotnēs. MK noteikumu projekts paredz, ka šīs atjaunošanas darbības tiek veiktas būvdarbu un pakalpojumu līgumu ietvaros saskaņā ar Publisko iepirkumu likumu, ņemot vērā atjaunošanas darbu sezonalitati.  ES nozīmes biotopu un sugu dzīvotņu atjaunošanai veicamās darbības tiek plānotas saskaņā ar spēkā esošu dabas aizsardzības plānu, sugu un biotopu aizsardzības plānu vai sugu un biotopu aizsardzības jomā sertificēta eksperta vai kokkopja (arborista) atzinumu. Veicamajām darbībām ir jābūt saskaņā ar Latvijai izstrādāto *Natura 2000* teritoriju prioritāro rīcību programmu (*Priority action framework* – PAF), *Natura 2000* teritoriju nacionālo aizsardzības un apsaimniekošanas programmu, kas izstrādāta Eiropas Komisijas *LIFE*+ programmas projekta NAT-PROGRAMME (Nr. LIFE11 NAT/LV/000371) ietvaros, kā arī izstrādātiem sugu un biotopu aizsardzības plāniem un citām veiktām izpētēm un invenarizācijas projektiem dabas aizsardzības jomā. Lai salīdzinoši īsā termiņā veiktu praktisko atjaunošanas darbību īstenošanu, prioritāri darbību īstenošanas teritorijas tiks izvēlētas vietās, kur ir sakārtotas valsts īpašumtiesības Vides aizsardzības un reģionālās attīstības ministrijas (turpmāk – VARAM) personā vai noslēgti rakstveida sadarbības līgumi ar sadarbības partneriem, kā arī nav nepieciešami apjomīgi sākotnējie izvērtējumi un detālu tehnisko projektu izstrāde u.c. sagatavošanās darbi, kuru īstenošana projektam atvēlētajā termiņā var nebūt praktiski iespējama. Tāpēc MK noteikumu projekts paredz, ka darbības, kas veicamas ES nozīmes biotopu un sugu dzīvotņu atjaunošanas saskaņošanai un to īstenošanas dokumentācijas sagatavošanai t.sk. atjaunošanas tehnisko specifikāciju izstrādei, piemēram, tehniskie noteikumi, sākotnējais ietekmes uz vidi novērtējums u.c., ir atbalstāmas kā tiešas attiecināmas izmaksas.  Atjaunošanas darbu laikā Dabas aizsardzības pārvalde (turpmāk- DAP) nodrošina ES nozīmes biotopu un sugu dzīvotņu atjaunošanas darbību uzraudzību un kontroli, lai nodrošinātu kvalitatīvu darbu izpildi, veic biotopu un sugu dzīvotņu atjaunošanas darbu foto fiksāciju pirms un pēc darbu veikšanas, kā arī to norises laikā katrā atjaunošanas darbu veikšanas posmā projekta darbību dokumentēšanai, uzkrāj datus par atjaunošanas darbībām un teritorijām, nodrošina informācijas un publicitātes pasākumu ievērošanu atbilstoši ES struktūrfondu un KF 2014.–2020.gada plānošanas perioda komunikācijas un vizuālās identitātes prasībām, t.sk. savā tīmekļa vietnē ne retāk kā reizi trijos mēnešos ievieto aktuālu informāciju par projekta īstenošanu. Tāpat DAP pēc darbu veikšanas un projekta īstenošanas pabeigšanas piecu gadu pēcuzraudzības periodā jāturpina nepieciešamās apsaimniekošanas aktivitātes (kopā ar sadarbības partneriem, ja tādi piesaistīti) saskaņā ar spēkā esošu dabas aizsardzības plānu, sugu un biotopu aizsardzības plānu vai sugu un biotopu aizsardzības jomā sertificēta eksperta vai kokkopja (arborista) sagatavoto atzinumu, lai ES nozīmes biotopu un sugu dzīvotņu stāvoklis uzlabotos vai nepasliktinātos pēc tam, kad pabeigti atjaunošanas pasākumi.  Lai nodrošinātu atskaitīšanos par DP uzraudzības rādītāju izpildi 5.4. ieguldījumu prioritātē, ievērojot ziņojuma par direktīvas 92/43/EEK ieviešanu izstrādes termiņus, DAP līdz līdz 2023.gada 31.decembrim jāveic apsekojums par 5.4.1.specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākuma “Antropogēno slodzi mazinošas infrastruktūras izbūve un rekonstrukcija *Natura 2000* teritorijās” īstenošanas rezultātiem *Natura 2000* tīklā un tā ietekmi uz ES nozīmes biotopu un sugu aizsardzības stāvokļa statusu un izvērtējums par 5.4.3. SAM un 5.4.1.specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas" 5.4.1.1. pasākuma “Antropogēno slodzi mazinošas infrastruktūras izbūve un rekonstrukcija *Natura 2000* teritorijās” kopējiem īstenošanas rezultātiem *Natura 2000* tīklā un ietekmi uz ES nozīmes biotopu un sugu dzīvotņu aizsardzības stāvokļa statusu.  Īstenošanas nosacījumi  5.4.3. SAM ietvaros atbildīgās iestādes funkcijas pilda VARAM, bet sadarbības iestādes – Centrālā finanšu un līgumu aģentūra (turpmāk - CFLA). 5.4.3. SAM tiks īstenots ierobežotas projektu iesniegumu atlases veidā, jo plānots tikai viens projekta iesniedzējs – DAP, ņemot vērā DAP deleģētās funkcijas – nodrošināt efektīvu Latvijas īpaši aizsargājamo dabas teritoriju apsaimniekošanu un pārvaldīšanu, kā arī valsts dabas aizsardzības politikas ieviešanu sugu un biotopu aizsardzības jomā saskaņā ar Ministru kabineta (turpmāk – MK) 2009.gada 2.jūnija noteikumiem Nr.507 “Dabas aizsardzības pārvaldes nolikums”. DAP, iesaistoties projekta īstenošanā, nodrošina, lai funkcijas, kuras tā pilda saistībā ar projekta īstenošanu, tiktu nodalītas no iestādes pamatfunkciju izpildes, kā arī nodrošina darbību un izmaksu nepārklāšanos un demarkāciju ar citiem valsts un ārvalstu finanšu atbalsta instrumentu projektiem.  Projekta īstenošanas vieta ir Latvijas Republikas īpaši aizsargājamas dabas teritorijas un mikroliegumi, t.sk. *Natura 2000* tīkla teritorijas, un tām blakus esošās, pieguļošās teritorijas, kurās veicamās darbības ir nepieciešamas projekta mērķa sasniegšanai, saskaņā ar dabas aizsardzības plānu, sugu un biotopu aizsardzības plānu vai sugu un biotopu aizsardzības jomā sertificēta eksperta vai kokkopja (arborista) atzinumu ir nepieciešama atjaunošana. Atjaunošanas darbības tiek plānotas, lai kopējā projekta īstenošanas rezultātā ietekmētā sugu un biotopu dzīvotņu platība ir 13 800 ha atbilstoši DAP kā kompetentās iestādes dabas aizsardzības jomā izstrādātajai tiešo atjaunošanas darbību ietekmes aprēķina metodikai.  Projektu var īstenot kopā ar sadarbības partneriem, noslēdzot rakstveida sadarbības līgumus, lai nodrošinātu atjaunošanas darbību veikšanu prioritārās teritorijās, kur var tikt nodrošināta arī lielāka sociālekonomiskā ietekme un ES nozīmes biotopu un sugu aizsardzības stāvoklis ir novērtēts kā nelabvēlīgs vai tas pasliktinās. 5.4.3. SAM īstenošanas ietvaros var tik piesaistīti sadarbības partneri: valsts tiešās pārvaldes iestādes, pašvaldības vai to iestādes, valsts un pašvaldību kapitālsabiedrības vai fiziskas personas.  Valsts tiešās pārvaldes iestāde projektu īstenos īpašumā, valdījumā vai turējumā t.sk. valstij piekrītošā zemē, kurā neveic saimniecisko darbību, esošajās zemes vienībās, kuras atrodas īpaši aizsargājamās dabas teritorijās vai mikroliegumos, t.sk. *Natura 2000* tīkla teritorijās, un tām pieguļošajās teritorijās.  Pašvaldības un arī to iestādes, projektu īstenos pašvaldības īpašumā, valdījumā vai turējumā, t.sk. pašvaldībai piekrītošā zemē, kurā neveic saimniecisko darbību, esošajās zemes vienībās, kas atrodas īpaši aizsargājamās dabas teritorijās vai mikroliegumos, t.sk. *Natura 2000* tīkla teritorijās, un tām pieguļošajās teritorijās. Ja sadarbības partneris ir pašvaldības iestāde, tās uzdevumos ir jāietilpst šo teritoriju apsaimniekošanai, pārvaldībai vai aizsardzībai.  Valsts vai pašvaldības kapitālsabiedrības projektu īstenos šo kapitālsabiedrību īpašumā vai valdījumā esošajās valsts vai pašvaldības zemes vienībās, kuras atrodas īpaši aizsargājamās dabas teritorijās vai mikroliegumos, t.sk. *Natura 2000* tīkla teritorijās, un tām pieguļošajās teritorijās, ja šo kapitālsabiedrību pārvaldes deleģētajās funkcijās ietilpst šo teritoriju apsaimniekošana, pārvaldība vai aizsardzība.  Fiziskās personas projektu īstenos savā īpašumā esošajās zemes vienībās, kuras atrodas īpaši aizsargājamās dabas teritorijās vai mikroliegumos, t.sk. *Natura 2000* tīkla teritorijās, un tām pieguļošajās teritorijās, ja fiziskās personas neveic saimniecisko darbību, tajā skaitā nekādu primāro lauksaimniecisko ražošanu, šajā teritorijā.  MK noteikumu projekts paredz, ka nekustamais īpašums, kurā tiks veiktas projektā paredzētās biotopu un sugu dzīvotņu atjaunošanas darbības, kā arī projekta ietvaros izveidotās būves ir DAP vai sadarbības partnera (atbilstoši sadarbības partnera veidam) īpašumā, valdījumā vai turējumā projekta īstenošanas laikā un vismaz piecus gadus pēc noslēguma maksājuma veikšanas – projekta pēcuzraudzības laikā. DAP ar sadarbības partneri slēdz rakstveida sadarbības līgumu par pušu pienākumiem, tiesībām un atbildību par projekta mērķa un rādītāju sasniegšanu, un ES nozīmes biotopu un sugu dzīvotņu atjaunošanas rezultātu uzturēšanu un apsaimniekošanu pēcuzraudzības laikā, lai nodrošinātu sasniegtos rezultātu saglabāšanu un to ilgtspēju.  Lai varētu nodrošināt, ka pēc projekta īstenošanas vismaz piecus gadus tiek uzturēti projekta rezultāti valsts īpašumā, valdījumā vai turējumā esošajās zemes vienībās, nepieciešams paredzēt valsts budžeta līdzekļu piešķiršanu DAP projekta rezultātu uzturēšanai. Sadarbības partneri projekta rezultātu uzturēšanai, kur tas ir attiecināms, var izmantot lauku attīstības programmas maksājumus, kas nav atbalsts lauksaimniecības ražošanai.  MK noteikumu projektā paredzētais KF finansējuma apmērs ir 3 000 000 *euro*, atbalsta intensitāte – nepārsniedz 85 procentus, bet valsts budžeta finansējums vismaz 529 411 *euro*, atbalsta intensitāte – vismaz 15 procenti. Pieejamais kopējais attiecināmais finansējums ir vismaz 3 529 411 *euro*. 5.4.3. SAM projekta realizācijai tiek plānotas tiešās attiecināmās izmaksas, netiešās attiecināmās izmaksas vienotas 15 procentu likmes apmērā, kā arī iespēja izmantot arī neparedzētās izmaksas, kuras nedrīkst pārsniegt trīs procentus no kopējām projekta attiecināmajām tiešajām izmaksām. Neparedzētās izmaksas nepieciešamas, jo ES nozīmes biotopiem atjaunošana tik plašā mērogā valstī, tiek veikta pirmo reizi un tādēļ ir jāpieļauj iespēja, ka realizācijas procesā var rasties apstākļi, ko iepriekš nevarēja prognozēt.  Paredzēts sekojošs 5.4.3. SAM finansējuma sadalījums pa gadiem absolūtās vērtībās: 2020.gadā – 75 000 *euro*, 2021.gadā – 1 000 000 *euro*, 2022.gadā – 1 579 411 *euro*, 2023.gadā – 875 000 *euro*.  Projekta īstenošanas laikā netiek pieļauta peļņas gūšana šī MK noteikumu projekta ietvaros.  MK noteikumu projektā nav paredzētas aktivitātes, kas kvalificējamas kā komercdarbības atbalsts.  Projektu īstenošanai noteiktais termiņš – ne ilgāk kā līdz 2023.gada 31.decembrim. Plānojot projekta laika grafiku un izstrādājot projekta darbu metodikas, tiek ņemta vērā ES nozīmes biotopu un sugu dzīvotņu atjaunošanas darbu sezonalitāte.  Rezultāti  Rezultāta rādītājs tiks noteikts atbilstoši 2013. gadā Eiropas Komisijā iesniegtajam pārskatam par ziņojumu par direktīvas 92/43/EEK ieviešanu 2007.-2011. gadā. Nākamo ziņojumu par aizsardzības stāvokli sugām un biotopiem Latvija izstrādās 2025. gadā par 2019.–2024. gada periodu. Analizējot pēdējo divu periodu 2007.-2011.gada un 2013.-2018. gada ziņojumus (izstrādāti 2013. un 2019. gadā), tiks noteikta tendence par biotopu stāvokļa izmaiņām. Saskaņā ar DP 448. punkta prim daļu, lai sasniegtu iepriekš minēto mērķi, SAM 5.4.3. ietvaros ar 2014.–2020.gada plānošanas perioda ES fondu investīcijām ir nepieciešams īstenot praktiskus pasākumus ES nozīmes biotopu un sugu stāvokļa uzlabošanai. MK noteikumu projektā minētā rezultāta rādītāja sasniegšanu ietekmē ne tikai 5.4.3. SAM projekta darbības, bet arī 5.4.1.specifiskais atbalsta mērķis "Saglabāt un atjaunot bioloģisko daudzveidību un aizsargāt ekosistēmas" un citas darbības dabas aizsardzības jomā vai citās tautsaimniecības nozarēs, piemēram, mežsaimniecībā. Šis rādītājs ir attiecināms uz visu Latvijas teritoriju .  SAM 5.4.3. ieguldījumi veicinātu Latvijai saistošo uzdevumu ES vides rīcības programmā līdz 2020.gadam, direktīvas 92/43/EEK prasību, ES bioloģiskās daudzveidības stratēģijas mērķu, kā arī Latvijas Nacionālajā attīstības plānā 2014.–2020. gadam, VPP mērķu un Prioritāro darbību ietvardokumentā 2014.-2020. gadam (*A Priority Action Framework* (PAF) *for Natura 2000 for the EU Multiannual Financing Period 2014-2020*) rīcību izpildi.  Plānots, ka 5.4.3. SAM īstenošanas rezultātā tiks:   * veicināta labvēlīga aizsardzības statusa nodrošināšana 60 procentiem ES nozīmes biotopiem un sugām; * biotopu un sugu dzīvotņu kopplatība, kura saņem atbalstu, lai panāktu labāku aizsardzības pakāpi, ir 13 800 ha; * sniegts ieguldījums indikatīvi piecu ES nozīmes sugu dzīvotņu uzlabošanai; * veiktas biotopu un sugu dzīvotņu atjaunošanas un apsaimniekošanas darbības vismaz 10 ES nozīmes biotopos; * veiktas ES nozīmes biotopu vai sugu dzīvotņu atjaunošanas darbības vismaz 10 *Natura 2000* teritorijās; * veicot biotopu atjaunošanu, tiks sniegti ieguldījumi indikatīvi piecu ekosistēmas pakalpojumu labākā nodrošinājumā sabiedrībai un tautsaimniecībai katrā atjaunotajā ES nozīmes aizsargājā biotopā *Natura 2000* teritorijā.   Atbilstoši Finanšu ministrijas (turpmāk – FM) pasūtījumam izvērtējumas “Biotopu un sugu aizsardzības labvēlīga statusa atjaunošanas pasākumu sociāli ekonomiskais novērtējums” par 5.4.3. SAM īstenošanas sociāli-ekonomiskiem ieguvumiem biotopu atjaunošanas pasākumiem ir augstāka ekonomiskā neto pašreizējā vērtība, referencei pieņemtajām specifiskajā atbalsta mērķa 5.3.1. “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” papildus darbībām DP plānoto aktivitāšu izpildei. Šajā izvērtējumā minēts, ka augstākās ekonomiskās ekosistēmu pakalpojumu vērtības, kas rada pievienoto vērtību tautsaimniecībai un ieguvumus visai sabiedrībai, var sniegt ieguldījumi mežu, jūras piekrastes un virsāju, kā arī zālāju biotopu atjaunošanā. |
| 3. | Projekta izstrādē iesaistītās institūcijas un publiskas personas kapitālsabiedrības | MK noteikumu projekta atlases kritēriji tiks saskaņoti ES struktūrfondu un KF 2014.–2020.gada plānošanas perioda Uzraudzības komitejas (turpmāk – Uzraudzības komiteja) Vides aizsardzības un resursu izmantošanas efektivitātes prioritārā virziena apakškomitejā (turpmāk – Apakškomiteja) un apstiprināti Uzraudzības komitejā, kuras sastāvā ir iekļauti arī sadarbības, sociālie, nevalstiskā sektora un reģionālie partneri.  MK noteikumu projekta izstrādes gaitā ir noskaidrots DAP viedoklis un saskaņots MK noteikumu projekts. |
| 4. | Cita informācija | Horizontālā principa “Ilgtspējīga attīstība” uzraudzības rādītāji atbilst SAM 5.4.3. uzraudzības rādītājiem. SAM 5.4.3 ietvaros atbalstāmie pasākumi, iekļauj darbības bioloģiskās daudzveidības saglabāšanai un negatīvās ietekmes uz vidi samazināšanai. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ir paredzams, ka MK noteikumu projekts ietekmēs:  - tiešās pārvaldes iestādes, kas iesaistītas ES fondu vadībā (FM, VARAM, CFLA) un dabas aizsardzības politikas veidošanā (VARAM);  - finansējuma saņēmēju un projekta īstenotāju (DAP), kas nodrošina dabas, tajā skaitā sugu un biotopu aizsardzību, uzraudzību un kontroli;  - sadarbības partnerus (valsts tiešās pārvaldes iestādes, pašvaldības vai to iestādes, valsts un pašvaldību kapitālsabiedrības vai fiziskas personas)  - komersantus, kas veiks praktiskos biotopu atjaunošanas un apsaimniekošanas darbus un citus saistīto pakalpojumu sniedzējus;  - sabiedrība, kas izmantos biotopu un sugu dzīvotņu atjaunošanas un apsaimniekošanas rezultātā sniegtos ekosistēmu pakalpojumus un gūst tiešus un netiešus labumus no biotopu un sugu dzīvotņu stāvokļa uzlabošanās. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka 5.4.3. SAM īstenošanai būs tieša ietekme uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām.  5.4.3. SAM īstenošanai ir paredzama tieša ietekme uz tautsaimniecību visā Latvijas teritorijā, veicinot uzņēmējdarbību un nodokļu iekasēšanu valsts budžetā, jo biotopu atjaunošanas darbu veicēji tiks izvēlēti saskaņā Publisko iepirkumu likumu, un daudzu darbību īstenošanai būs nepieciešama mežsaimniecības un lauksaimniecības uzņēmumu iesaiste, kā arī daļā atjaunoto biotopu un sugu dzīvotņu būs nepieciešama turpmāka platību apsaimniekošana, kas atgriezīs apritē jaunas zemes platības. Kopumā SAM 5.4.3. īstenošanai ir paredzema plaša ietekme uz tautsaimiecībai un sabiedrībai nozīmīgiem pakalpojumiem, kuri ir noteikti FM izvērtējumā (FM 2018 /73 (TP IZV) “Biotopu un sugu aizsardzības labvēlīga statusa atjaunošanas pasākumu sociāli ekonomiskais novērtējums”. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.g. | | Turpmākie trīs gadi (*euro*) | | | | |
| 2020.g | | 2021.g. | | 2022.g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. **Budžeta ieņēmumi:** | 0 | 0 | 0 | 63 750 | 0 | 850 000 | 1 342 500 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 63 750 | 0 | 850 000 | 1 342 500 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. **Budžeta izdevumi:** | 0 | 0 | 0 | 75 000 | 0 | 1 000 000 | 1 579 411 |
| 2.1. valsts pamatbudžets | 0 | 0 | 0 | 75 000 | 0 | 1 000 000 | 1 579 411 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. **Finansiālā ietekme:** | 0 | 0 | 0 | -11 250 | 0 | -150 000 | -236 911 |
| 3.1. valsts pamatbudžets | 0 | 0 | 0 | -11 250 | 0 | -150 000 | -236 911 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 5.4.3 SAM pieejamais kopējais attiecināmais finansējums ir 3 529 411 *euro*, tai skaitā KF finansējums – 3 000 000 *euro* un valsts budžeta finansējums – vismaz 529 411 *euro*. Budžeta ieņēmumi ir maksimāli iespējamā finansējuma KF daļa 85 procentu apmērā no projekta publiskā finansējuma (attiecināmām izmaksām). Budžeta izdevumi ir projektu ieviešanai nepieciešamie līdzekļi.  Projektu plānots ieviest no saskaņā ar noslēgto vienošanās un ne ilgāk kā līdz 2023.gada 31.decembrim. Prognozējams, ka projekta darbu intensitāte palielināsies 2021. un 2022. gadā, pēc tam samazinoties.  2020. gadam kopējās izmaksas plānotas 75 000 *euro*, tajā skaitā KF finansējums 63 750 *euro*, bet projektu iesniedzēja līdzfinansējums 11 250 euro.  2021. gadam kopējās izmaksas plānotas 1 000 000 *euro,* tajā skaitā KF finansējums 850 000 *euro*, bet projektu iesniedzēja līdzfinansējums 150 000 *euro*.  2022. gadam kopējās izmaksas plānotas 1 579 411 *euro*, tajā skaitā KF finansējums 1 342 500 *eur*o, bet projektu iesniedzēja līdzfinansējums 236 911 *euro*.  2023. gadā kopējās izmaksas plānotas 875 000 *euro*, tajā skaitā KF finansējums 743 750 *euro*, bet projektu iesniedzēja līdzfinansējums 131 250 *euro*.  MK noteikumu projektam nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekta izpildei tiks piesaistīti ārštata darbinieku pakalpojumi un tiem nebūs ietekmes uz apstiprinātajām amatu štata vietām DAP. | | | | | | |
| 8. Cita informācija | Projektā paredzēto iznākuma rādītāju uzturēšana tiks veika saskaņā ar DAP valsts nekustamo īpašumu apsaimniekošanas plānu un ar sadarbības partneriem noslēgto līgumu ietvaros. DAP būs nepieciešami papildus līdzekļi projekta rezultātu uzturēšanai valsts īpašumā, valdījumā vai turējumā esošajās zemes vienībās īpaši aizsargājamās dabas teritorijās vai mikroliegumos, kas tiks pierasīti ikggadēji no valsts budžeta.  Paredzams, ka projekta aktivitāšu īstenošana varētu tikt pabeigta 2023.gadā un pēc projekta gala maksājuma veikšanas un faktiskās pabeigšanas, sākot ar 2024.gadu būs nepieciešams pieprasīt pabeigtā projekta rezultātu uzturēšanas izmaksas - indikatīvi 10 EUR uz 1 ha gadā, kas kopā uz 13 800 ha ietekmētās projekta platības sastāda 138 000 EUR katru gadu.  Projektu rezultātu uzturēšanas izmaksas tiks pieprasītas VARAM budžetā atbilstoši normatīvajiem aktiem:  1) ierosinot pārdalīt finansējumu no attiecīgā gada valsts budžeta likumā noteiktās apropriācijas budžeta resora “74. Gadskārtējā valsts budžeta izpildes procesā pārdalāmais finansējums” programmā 01.00.00 “Apropriācijas rezerve” uz attiecīgu VARAM budžeta programmu/apakšprogrammu saskaņā ar Likumu par budžetu un finanšu vadību (9.1 panta 2.daļas 2.punkts)  2) sniedzot informāciju pamatbudžeta bāzes projekta sagatavošanai, tiks iekļauts finansējuma palielinājums izdevumos pabeigto ES politiku instrumentu un pārējās ārvalstu finanšu palīdzības līdzfinansēto projektu uzturēšanai saskaņā ar 11.12.2012. MK noteikumiem Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” (10.4. apakšpunkts). | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra regula (ES) Nr.1303/2013, *ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006* (turpmāk – Eiropas Parlamenta un Padomes regula Nr.1303/2013).  Eiropas Komisijas 2014. gada 3. marta regula Nr. 480/2014 *ar kuru papildina Eiropas Parlamenta un Padomes regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu.* |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes regula Nr.1303/2013; | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta. | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Eiropas Parlamenta un Padomes Regulas Nr.1303/2013  XII pielikuma 2.2.apakšpunkts | Noteikumu projekta 37.1.apakšpunkts. | Vienība tiek ieviesta pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Noteikumu projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | |
| Cita informācija | | Nav. | |

|  |  |  |
| --- | --- | --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā. |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes tiks nodrošinātas MK noteikumu projekta izstrādes un starpinstitūciju saskaņošanas procesa laikā. Saskaņā ar MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par MK noteikumu projektu, tā izstrādes stadijā. MK noteikumu projekts divas nedēļas pirms tā izsludināšanas Valsts sekretāru sanāksmē tiks publicēts VARAM tīmekļvietnē un nosūtīts publicēšanai Valsts kancelejas tīmekļvietnē. |
| 2. | Sabiedrības līdzdalība projekta izstrādē | Sabiedrības līdzdalība tiks nodrošināta, iesniedzot izskatīšanai projektu iesniegumu vērtēšanas kritēriju projektu un MK noteikumu projektu 2014.–2020. gada plānošanas perioda ES struktūrfondu un Kohēzijas fonda vides aizsardzības un resursu izmantošanas efektivitātes prioritārā virziena Apakškomitejas sēdē.  MK noteikumu projekts un tā sākotnējās ietekmes novērtējuma ziņojums 2019. gada 29.oktobrī tika publicēts VARAM tīmekļvietnē www.varam.gov.lv un Valsts kancelejas tīmekļvietnē https://www.mk.gov.lv atbilstoši MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14.punktam. |
| 3. | Sabiedrības līdzdalības rezultāti | Iebildumi divas nedēļas pirms MK noteikumu projekta izsludināšanas Valsts sekretāru sanāksmē nav saņemti. |
| 4. | Cita informācija | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes regulā Nr.1303/2013 un normatīvajos aktos par Eiropas Savienības fondu publicitātes un vizuālās identitātes prasību nodrošināšanu. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM kā atbildīgā iestāde, CFLA aģentūra kā sadarbības iestāde un DAP kā finansējuma saņēmējs un projekta īstenotājs, kā arī tās sadarbības partneri. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. MK noteikumu projektam nav ietekmes uz pārvaldes funkcijām, institucionālo struktūru un institūcijas cilvēkresursiem, jo neparedz jaunu funkciju izpildi un projekta izpildei tiks piesaistīti ārštata darbinieku pakalpojumi. |
| 3. | Cita informācija | Nav |

Vides aizsardzības un reģionālās

attīstības ministrs J.Pūce

D.Prižavoite, 67026946

[dana.prizavoite@varam.gov.lv](mailto:dana.prizavoite@varam.gov.lv)